**Ministru kabineta noteikumu “Par Latvijas Republikas valdības un Bangladešas Tautas Republikas valdības līgumu par sadarbību augstākās izglītības jomā” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumiem “Par Latvijas Republikas valdības un Bangladešas Tautas Republikas valdības līgumu par sadarbību augstākās izglītības jomā” plānots apstiprināt Latvijas Republikas valdības un Bangladešas Tautas Republikas valdības līguma par sadarbību augstākās izglītības jomā projektu (turpmāk – līgumprojekts), kā arī sniegt pilnvarojumu Latvijas pārstāvim to parakstīt. Tiesību akta projekts stāsies spēkā pēc tā apstiprināšanas Ministru kabinetā, savukārt, līgumprojekts stāsies spēkā tā 13. pantā noteiktajā laikā un kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Par Latvijas Republikas valdības un Bangladešas Tautas Republikas valdības līgumu par sadarbību augstākās izglītības jomā” ir izstrādāts, ievērojot abu Pušu interesi un ņemot vērā M. Kučinska valdības deklarācijas 120.1. apakšpunktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013. gada novembrī tika saņemts Bangladešas puses priekšlikums Latvijas Republikas valdības un Bangladešas Tautas Republikas valdības saprašanās memorandam izglītības jomā. Saskaņošanas procesa laikā un pārrunās ar Bangladešas Tautas Republikas vēstniecības politisko padomnieku tika panākta vienošanās par starpvaldību līguma projekta sagatavošanu, vēršot uzmanību kvalitatīvai sadarbībai augstākās izglītības jomā, tostarp motivētu studentu ar labiem un teicamiem akadēmiskajiem sasniegumiem apmaiņai un piesaistei.  Pamatojoties uz panākto vienošanos, 2017. gada septembrī Bangladešas pusei izvērtēšanai tika nosūtīts līgumprojekts. 2018. gada augustā tika saņemta informācija no Bangladešas vēstniecības Krievijā, informējot par Bangladešas puses piekrišanu Latvijas puses iesniegtajam līgumprojektam un gatavību to parakstīt. Šobrīd nav vienošanās par iespējamo līgumprojekta parakstīšanas vietu un laiku.  Līgumprojekts paredz, ka Puses atbalsta dažādu sadarbības formu attīstību augstākās izglītības jomā, tas veicinās informācijas apmaiņu augstākās izglītības jomā, atbalstīs un veicinās sadarbību starp augstākās izglītības iestādēm. Puses apņemas mudināt augstākās izglītības iestādes veicināt tikai tādu abu valstu studentu, kam ir augsti akadēmiski un profesionāli sasniegumi, studijas un pētniecisko darbu visos studiju līmeņos, īpaši maģistra un doktorantūras studijās valsts atzītās augstākās izglītības iestādēs. Šādu studentu un pētnieku atbalstam Puses var izskatīt iespēju piedāvāt viena otrai stipendijas.  2017./2018. akadēmiskajā gadā 52 studenti no Bangladešas studēja Latvijas augstskolās. 44 no tiem studēja Informācijas sistēmu menedžmenta augstskolā (ISMA). Studentu skaitam ir tendence pieaugt, jo 2016./2017. akadēmiskajā gadā Latvijā studēja 47 studenti no Bangladešas, 2015./2016. – tikai 10. Tā kā studentu skaitam ir tendence pieaugt, ir būtiski, lai tie būtu tādi studenti, kuri ir motivēti studijas pabeigt. Ministrija ar šī līguma noslēgšanu vēlas sekmēt augstāka līmeņa studentu piesaisti no šīs valsts (maģistrantūras un doktorantūras studijās. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Bangladešas sadarbības izglītības jomā jautājumi, augstskolas un studentus, jo līgumprojekts paredz iespēju veikt stipendiju apmaiņu. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Līgums tiks īstenots no Izglītības un zinātnes ministrijai un Valsts izglītības attīstības aģentūrai piešķirtajiem valsts budžeta līdzekļiem. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Līgumprojekts nosūtīts viedokļa sniegšanai Augstākās izglītības eksporta apvienībai un Latvijas Rektoru padomei un ministrijas mājas lapas sadaļā “Sabiedrības līdzdalība” ievietota informācija par projektu. |
| 2. | Sabiedrības līdzdalība projekta izstrādē | Līgumprojekts nosūtīts viedokļa sniegšanai Augstākās izglītības eksporta apvienībai un Latvijas Rektoru padomei. Informācija par projektu ievietota ministrijas mājas lapas sadaļā “Sabiedrības līdzdalība” viedokļa saņemšanai no augstskolām un studentiem. Informācija publicēta 2018. gada 6. novembrī: <http://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> |
| 3. | Sabiedrības līdzdalības rezultāti | Par līguma projekta tekstu priekšlikumi vai iebildumi no Augstākās izglītības eksporta apvienības un Latvijas Rektoru padomes līdz norādītajam termiņam netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros. |
| 3. | Cita informācija | Nav. |

Anotācijas III sadaļa un V sadaļas 1. un 2. tabula – nav attiecināms.

Izglītības un zinātnes ministrs K.Šadurskis

Vīza: Valsts sekretāre L.Lejiņa

06.11.2018. 15:55

807

M.Zvirbule, 67047896

maija.zvirbule@izm.gov.lv